title: R.B. Soelardi
text: R.B. Soelardi iku salah sijiné pujangga sastra Jawa Modern kang wiwitan. Dhèwèké lair ing Wanagiri, 1885.  Wiwit cilik seneng seni lan wayang, mula saka iku Mangkunagara VII ketarik. Ing kraton, Soelardi dadi juru gambar, panatah wayang, waranggana, lan guru basa Jawa.
  
  Nalika yuswané ngancik 22 taun, Soelardi kepincut marang wanodya mangkunagaran. Tresna kasambut nanging ora kareston déning wong tuwané sing wadon. Dhèwèké kuciwa. Seka tresna kang ora tuntas iku, R.B. Soelardi nganggit buku Serat Rijanto kang isiné ngritik kaanan ing kraton.
  
  Sesambungan kang kapindho bisa kaleksanan. Sawisé suwé lumaku, garwané kang saka trahing ningrat iku séda. Bubar iku Soelardi metu saka kraton. Dhèwèké urip saka nggambar lan natah wayang. Priyayi iki séda ing taun 1965.
  
  Buku-buku anggitané:
   Serat Rijanto
   Serat Sarwanto
   Serat Pedhalangan Ringgit Purwa
  
  Panulis basa Jawa
  Sastrawan Indonésia